CELEX: 52004XG0127(01)
Language: da
Date: 2003-12-02 00:00:00
Title: Rådets konklusioner af 2. december 2003 om sund levevis: uddannelse, oplysning og kommunikation

Avis juridique important

|

52004XG0127(01)

Rådets konklusioner af 2. december 2003 om sund levevis: uddannelse, oplysning og kommunikation  

EU-Tidende nr. C 022 af 27/01/2004 s. 0001 - 0002

Rådets konklusioneraf 2. december 2003om sund levevis: uddannelse, oplysning og kommunikation(2004/C 22/01)RÅDET FOR DEN EUROPÆISKE UNION,1. MINDER OM, at et af målene i programmet for Fællesskabets indsats inden for folkesundhed (2003-2008) er at fremme sundheden og forebygge sygdomme ved at inddrage sundhedsdeterminanter i alle politikker og aktiviteter, især ved at udarbejde og gennemføre strategier og foranstaltninger vedrørende livsstilsrelaterede sundhedsdeterminanter, bl.a. med henblik på bevidstgørelse af offentligheden;2. MINDER OM, at Fællesskabet har vedtaget en række foranstaltninger og erklæringer til støtte for en sund levevis, f.eks. med hensyn til tobakskontrol og nedbringelse af alkoholskader samt ernæring, og betoner på ny den store vægt, det tillægger de deri tilstræbte mål;3. ERKENDER, at usund levevis i stort og stadigt stigende omfang bidrager til antallet af sygdomstilfælde. Det er derfor et vigtigt mål for medlemsstaterne og de tiltrædende lande at forbedre befolkningens sundhedstilstand. En sundere levevis vil ikke blot resultere i bedre sundhed og færre sygdomme og personskader, men bedre forebyggelse er i en situation med stigende sundhedsudgifter en fremragende investering og en meget omkostningseffektiv strategi;4. UNDERSTREGER, at politisk fokus på livsstil vil være mere effektivt på langt sigt, hvis der samtidig lægges vægt på at tilvejebringe sunde miljøer og muligheder for sunde valg på områder, der ligger uden for den offentlige sundhedssektor. Områder med stor indflydelse på folks sundhed omfatter social beskyttelse, udbud af og betingelser for arbejde, boligforhold, fysisk miljø og sund ernæring;5. ERKENDER, at der i initiativer til forbedring af befolkningens sundhedstilstand bør tages særligt hensyn til behovet for at begrænse de økonomiske og sociale uligheder, ved at sikre, at alle aktiviteter, der tager sigte på at påvirke livsstilen, tager hensyn til særligt udsatte økonomiske og sociale grupper;6. NOTERER SIG resultaterne af det italienske formandskabs rundspørge om sundhedspolitikker, livsstil og offentlig kommunikation i Europa, der blandt andet viser, at medlemsstaterne og de tiltrædende lande har sat sig for at fremme en sund levevis, og at der er stor lighed mellem de overordnede strategier, de anvender for at øge offentlighedens viden og bevidsthed, selv om de tiltag og prioriteter, der er blevet vedtaget i en række programmer, er forskellige;7. BIFALDER konklusionerne og henstillingerne fra konferencen "Sund levevis: uddannelse, oplysning og kommunikation", som blev afholdt af det italienske formandskab og Kommissionen i fællesskab den 3.-4. september 2003 i Milano;8. NOTERER SIG især konferencens konklusioner om livsstilens betydning for sundheden, nødvendigheden af en samlet politik for en sund levevis, herunder hjælp til at omstille sig dertil, samt betydningen af at overvåge, evaluere og foretage konsekvensanalyser af livsstilen;9. FREMHÆVER den store rolle, uddannelse (navnlig skolebørns uddannelse), oplysning og kommunikation set i sammenhæng med bredere politikområder spiller for den livsvigtige opgave, det er at motivere, hjælpe og sætte borgerne i stand til at gå over til en mere sund levevis;10. FREMHÆVER betydningen af en integreret omgivelsesorienteret tilgang (f.eks. i skoler og på arbejdspladser) til fremme af sund levevis;11. ERKENDER, at det er nødvendigt at få inddraget alle implicerede parter i skabelsen af en social bevidsthed omkring betydningen af sund levevis, især hos børn og andre risikogrupper, og i at fremme positive rollemodeller og modvirke vildledende reklame- og markedsføringsmetoder, som kan befordre en usund levevis;12. FREMHÆVER betydningen af at styrke forbindelsen mellem indsatsen for en sund levevis og andre fællesskabspolitikker som det sociale område, miljø, landbrug, transport og beskatning af produkter. Når der vedtages ny eller ændret EF-lovgivning med indflydelse på sundheden (f.eks. med hensyn til tobak, fødevaresikkerhed og mærkning, sundhedsanprisninger, salgsfremme, fjernsyn uden grænser osv.), bør man søge at skabe synergi med en sund levevis;13. UDTRYKKER tilfredshed med den beslutning, Kommissionen for nylig traf, om at nedsætte en arbejdsgruppe for sund levevis, som med deltagelse af eksperter fra medlemsstaterne vil bidrage til at forbedre indsamlingen og udbredelsen af data, oplysninger og viden om emnet;14. BIFALDER Kommissionens tilsagn om at fortsætte og styrke det igangværende arbejde vedrørende sundhedsdeterminanter under programmet for Fællesskabets indsats inden for folkesundhed for at sikre, at der sker en effektiv, samlet koordinering af relevante aktiviteter, herunder indsamling af den disponible bedste praksis, udvikling af evalueringsredskaber og rådgivning af medlemsstaterne;15. OPFORDRER Kommissionen og medlemsstaterne til specielt som led i programmet for Fællesskabets indsats inden for folkesundhed at udvikle og med jævne mellemrum ajourføre følgende initiativer til fremme af en sund levevis:- bidrage positivt til at fremme en sund levevis hos borgerne ved at iværksætte en række aktioner, der bygger på videnskabeligt afledet dokumentation om virkningsfulde interventioner under inddragelse af medlemsstaterne, internationale organisationer og andre aktører- vælge, hvilke budskaber der bør sendes ud til offentligheden, sundhedspersonalet, de politiske beslutningstagere og andre aktører, og gøre udbredelsen af disse budskaber mere effektiv- styrke overvågningen af indvirkningen af sundhedsdeterminanterne og fremskaffe aktuelle og pålidelige data på et sammenligneligt grundlag- tage nogle af instrumenterne under programmet i brug gennem de grupper og net, der allerede findes eller skal oprettes(1). Disse instrumenter kan suppleres med bidrag fra relevante interessenter, som f.eks. forskningsmiljøet og sundhedssektoren, alment praktiserende læger, farmaceuter, sygeplejersker, tandlæger og andre aktører med konkrete erfaringer inden for sundhedssektoren, repræsentanter for patienterne, uddannelses- og fritidssektoren og specialister i kommunikation, og- på baggrund af råd fra emnespecifikke grupper under programmet overveje, hvordan man bedst kan:- udnytte de erfaringer, der er opnået med bekæmpelse af tobaksforbruget, på andre områder (f.eks. fedme og begrænsning af alkoholskader) som f.eks. erfaringerne fra evalueringen af kampagnen for et tobaksfrit Europa- anvende alment udviklede og velprøvede budskaber i sammenhængende kampagner på europæisk, nationalt og regionalt plan for at maksimere virkningen og skabe sammenhæng med andre initiativer på europæisk plan eller verdensplan- samarbejde med EU's sundhedsportal og EF-organer såsom Narkotikaagenturet i Lissabon, Den Europæiske Fødevaresikkerhedsautoritet og Det Europæiske Lægemiddelagentur om at støtte udvekslingen af oplysninger og gøre propagandaen for en sund levevis mere synlig- inddrage WHO og andre berørte internationale organisationer fuldt ud i denne proces- tilskynde fabrikanter og andre relevante handelsvirksomheder til gennem deres produktion, markedsføring og andre hertil knyttede aktiviteter at bidrage til indsatsen for at fremme en sund levevis;16. OPFORDRER medlemsstaterne til i samarbejde med Kommissionen, internationale organisationer såsom WHO og ikke-statslige grupper at udveksle oplysninger om langtidsplanlægning og koordinering af aktiviteterne og indsatsen med henblik på at identificere og udnytte synergier, lette planlægningen af den videnskabelig rådgivning og udnytte de disponible ressourcer bedst muligt;17. OPFORDRER Kommissionen til på baggrund af udviklingen i processen og de konkrete erfaringer, der høstes på dette område, at overveje, hvordan medlemsstaterne bedst kan hjælpes videre i deres målsætning om at fremme og skabe grobund for en sund levevis på en måde, der kan måles.(1) F.eks. GD SANCO's Alkoholgruppe, nettet for ernæring og fysisk aktivitet, EF's sundhedsforum, EuroHealthNet, Dafne, europæisk net til fremme af sundhed på arbejdspladsen samt det europæiske net af sundhedsfremmende skoler.